Nautgardstinden

Nautgardstind er et fjell i Jotunheimen, i Vågå og Lom kommuner i Innlandet. Det har en høyde på 2 258 meter over havet. Fjellet ligger helt øst i Jotunheimen mellom Veodalen og Sjodalen, og er den sørligste toppen av en lang rygg med seks fjell over 2 000 meter. En kan se toppen langs deler av fylkesvei 51 fra Båtskaret i sør til Hindsæter i nord.

Fra sør har fjellet en nesten perfekt kjegleform og er et flott syn når det er dekket av nysne. «Nautgard» er et sted der kyr blir samlet og nord for toppen finn man en dyp dal kalt Nautgarden.

Fra toppen er det flott utsyn sørover og østover siden det ikke er andre topper høyere enn 1 850 meter i disse retningene. Teoretisk kan en se helt til åsene nord for Oslo i klarvær. Snøhetta, Rondane og fjellene i Valdres, som Bitihorn kan en se fra toppen. I vest ligger Jotunheimen og en kan se Glittertinden.

Nautgardstind ligger i Jotunheimen nasjonalpark.

Fotnoter

Referanser

Eksterne lenker 
 Beskrivelse av Nautgardstinden på peakbook.org

Fjell i Vågå
Fjell over 2000 meter